runetrust/blame-folketinget-dk huggingface dataset:
Mikkel Bjørn (DF), 2025-05-09:
Endnu en gang fremsættes et lovforslag, hvor hundredvis af udlændinge, mange uden rødder i vores land, uden forståelse af vores kultur og ofte uden reel vilje til at blive en del af det danske fællesskab, skal tildeles det ypperste, vi som nation kan give, nemlig det danske statsborgerskab.
Hans Christian Schmidt (V), 2015-04-28:
Det her er jo et lovforslag, der handler om apotekerloven, som vi har behandlet i Sundhedsudvalget, og det er sådan set ikke så meget den vinkel, jeg vil lægge, men vi har parallelbehandlinget lovforslaget i Udvalget for Landdistrikter og Øer, og ved den lejlighed har vi også haft fornøjelsen af at have ministeren i samråd.
Dorte Bennedsen (S), 2001-10-23:
I forbindelse med det fælles arbejds- og uddannelsesmarked i Norden nævnes også, at ministerrådet har oprettet servicetelefonen Hallo Norden med det formål at hjælpe borgerne med at finde rundt i de regler, man skal bruge, hvis man flytter til et andet nordisk land.
Birthe Rønn Hornbech (V), 2011-02-22:
Men det har jo i høj grad også medført det meget glædelige, at utrolig mange, specielt indvandrerkvinder så netop har benyttet lejligheden til ikke bare at have den styrke at sige nej til ægteskabet, men har brugt tiden på at studere, så mange af dem overhaler danskerne og danskerne virkelig skal til at tage sig sammen, hvis de skal stå distancen i konkurrencen.
Rasmus Prehn (S), 2008-04-02:
For vi er jo enige om, at i tider, hvor alle taler om, at vi skal have bragt CO2-udslippet ned - vi skal have fokus på klimaproblemerne, vi skal have fokus på miljøproblemerne, og vi skal have trængslen på vejene ned - er det en virkelig vigtig opgave som transportminister at gøre noget ved det her.
Morten Østergaard (RV), 2006-12-06:
»Hvad er baggrunden for, at regeringen inden for 2 år gentagne gange har skiftet fortolkning af de direktiver, der har betydning for EU-borgeres ret til familiesammenføring i Danmark, og hvilke skridt har regeringen taget for at sikre borgernes retssikkerhed under skiftende fortolkninger?«
Henriette Kjær (KF), 2006-11-21:
Men jeg synes jo, at det, der er sket, er langt det bedste, nemlig at der er blevet lavet en frivillig aftale, hvor en række af gratisaviserne har lavet en afmeldeservice, hvor man blot kan ringe til et af bladene og sige, at man ikke ønsker gratisaviser.
Jens Kirk (V), 1997-12-11:
Læser man i DFU's rapport 41-97, kan man på side 47 se, at gydebiomassen for rødspætter befinder sig på et historisk lavt niveau, at bestanden opfattes som værende uden for sikre biologiske grænser osv. Samtidig må vi fra Venstres side spørge: Hvor var vores miljøminister henne dengang?
Jørn Dohrmann (DF), 2008-12-11:
Jeg vil bare spørge hr. Kristen Touborg, om det ikke er rigtigt, at hvis det allerede i dag viser sig, at dyrelegetøj indeholder de her ftalater, som udgør en sundhedsrisiko for hunde - hvis det er dem, vi nu taler om - så kan man trække det tilbage.
Aage Frandsen (SF), 1999-11-12:
Det kunne også være en grøn afgift, hvis den havde den sidevirkning, at man kunne bruge pengene til en miljømæssig foranstaltning, og så var der en tredje ting, jeg nævnte, nemlig afgifter, som kan have en miljømæssig effekt - men ikke nødvendigvis har det - men primært har en skattemæssig indtægtsvirkning.
Pia Kjærsgaard (DF), 2007-10-04:
Man ved, hvad der er rigtigt for den enkelte, fordi man er fuldstændig overbevist om, at når den enkelte har været på tv og fortalt historien, må det være sandheden og ikke det, at vedkommende har været igennem instanserne i Danmark efter en lovgivning, som ikke er designet, men som faktisk er vedtaget af det danske Folketing – og i øvrigt grundlæggende er ud fra de principper, som Det Radikale Venstre stod som bannerfører for, da den nye udlændingelovgivning blev vedtaget for år tilbage.
Per Stig Møller (KF), 1999-03-03:
Derfor er der god mening i, at Danmark bidrager til civile konfliktforebyggende indsatser i Kosovo og Makedonien gennem støtte til genopbygning af fysisk infrastruktur, etablering af nye forvaltningsstrukturer, opbygning af en troværdig politistyrke samt et uafhængigt retsvæsen.
Lene Espersen (KF), 2004-11-23:
Ja, nu vil jeg jo sige, og det ikke er et spørgsmål om at sende aben videre, at det jo egentlig er lidt ærgerligt, at socialministeren og ministeren for ligestilling ikke er hernede i salen i dag, for der er faktisk nogle af de spørgsmål, fru Margot Torp stiller, som jeg synes er ganske relevante, men som mere hører under ligestillingsministerens ressort.
Astrid Krag (S), 2021-11-25:
Endelig er det virkelig positivt, at transpersoner får lettere ved at ændre fornavn, og sidst, men ikke mindst, som nogle har talt om her på talerstolen at de har kæmpet for i i hvert fald længere tid, end jeg har været på området, at vi laver ændringerne i forhold til krav om sundhedsperson ved assisteret reproduktion.
René Christensen (DF), 2019-12-18:
Når vi ser på det over en kort årrække, er der faktisk en stigning på 30 pct. samlet set, og når man kigger på gruppen af borgere, som er over 80 år – og det glæder vi os over i Dansk Folkeparti – så er der faktisk en stigning på 16 pct. over årene.
Claus Hjort Frederiksen (V), 2010-04-29:
For hver gang, en socialdemokrat åbner munden, er det flere udgifter – så er det flere udgifter – og det er jo derfor, at man som finansminister får blafrende ører for at høre, om der bare er en antydning af et eller andet, Socialdemokraterne vil gøre; men det fordufter jo hver gang.
Lene Espersen (KF), 2006-11-14:
Det eneste gode, man kan sige om den ulykke, er rent faktisk, at der blev taget en lang række rigtig gode målrettede initiativer dels for at få ryddet lidt op i den ansvarsfordeling, der desværre var spredt ud på lidt for mange hænder, dels for at prøve at få sat lidt større fokus på hele det her område og få sat mere målrettet ind over for erhvervelsen og salget af ulovligt fyrværkeri.
Eva Kjer Hansen (V), 2002-01-29:
Men det, der undrer mig, er, at SF, der har været så aktivt tidligere for at få sat nogle undersøgelser i gang, og som lægger så stor vægt på dem, at man henviser til dem i lovforslagets bemærkninger, ikke engang er interesseret i at se, hvad resultatet af de undersøgelser bliver. Jeg kan forstå, at resultatet af undersøgelserne kommer her hen over foråret. Jamen når SF nu selv har bedt om at få iværksat det arbejde, ville det så ikke også være anstændigt at sige: O.k., så vil vi rent faktisk også gerne have resultaterne af undersøgelserne og inddrage dem i vores videre drøftelser.
Kim Christiansen (DF), 2012-05-08:
Når nu jeg læser i avisen, at 29 pct. af alle bilister altså ikke slipper speederen ude på motorvejen, når de ser et skilt om, at der er vejarbejde og fartbegrænsning, så er der et eller andet, der får mig til at stille spørgsmålet: Hvorfor gør man ikke noget ved det?
Ulla Tørnæs (V), 2003-05-06:
Så vil jeg bare sige med hensyn til rummeligheden i folkeskolen, at der mener jeg også, at de ændringer, som vi blev enige om, kan være med til at styrke den i folkeskolen, herunder bl.a. den øgede adgang til holddannelse, hvor man vil kunne holddanne på baggrund af den løbende evaluering fra 1. klasse.
Per Kaalund (S), 2004-06-02:
Hr. Villy Søvndal efterlyser Socialdemokraternes holdning, går jeg ud fra, til det, vi har til behandling i dag, nemlig forlængelse af mandatet, og jeg vil da gerne om ikke andet så gentage, hvad der blev sagt ved førstebehandlingen: at Socialdemokratiet stemte imod deltagelse i krigen i Irak, og den blev som bekendt vedtaget af regeringen støttet af Dansk Folkeparti.
Martin Lidegaard (RV), 2021-02-11:
Vi synes, det er den rigtige og værdige måde at gå til det på at få nogle uafhængige til at kigge ind i det og ikke primært for at pege fingre, hvis der skulle være blevet begået fejl i kampens hede – det kan der sagtens være blevet – men for også at lære af det og for at komme videre.
Line Barfod (EL), 2011-05-25:
Eller er det den velfærd, vi har set regeringen med stor opbakning fra Dansk Folkeparti rent faktisk har udviklet igennem de sidste 10 år, hvor man får efter hvor stor en pengepung, man har, og hvor det, der er afgørende, er, om man har råd til at betale, og ikke hvilket behov man har?
Finn Sørensen (EL), 2014-12-19:
Hvis kommunerne ikke var så pressede på økonomien, som tilfældet er, kunne man håbe, at de ville administrere det lempeligt, men de samme partier, som stemmer dette lovforslag igennem, har jo samtidig godkendt snævre økonomiske rammer for kommunerne og vedtaget en budgetlov, der tvinger kommunerne til at spare – alt sammen som led i en overordnet økonomisk politik, som prioriterer skattelettelser, de fleste og de største til den velbjærgede del af befolkningen, frem for velfærd.
Villy Søvndal (SF), 2012-01-20:
Halvdelen af sæderne i parlamentet vil gå til Friheds- og Retfærdighedspartiet, der udspringer af Det Muslimske Broderskab, 25 pct. til salafistpartiet al-Nour, og de resterende 25 pct. til de sekulære partier.
Pelle Dragsted (EL), 2023-04-18:
Hvis man er en fattig familie, har man oplevet, at regeringen først stoppede det midlertidige børnetilskud, og det vil sige, at man fik færre penge i marts, i april, i maj – vi ved ikke, hvornår det her bliver udbetalt, men det er sådan set ligegyldigt – og så er det beløb, man får, lavere.
Inger Støjberg (UFG), 2021-03-24:
Det er jo helt tydeligt, at der blandt ikkevestlige indvandrere er en disrespekt over for danske myndigheder, og det er ikke kun, når det handler om corona, men desværre helt generelt i alt for høj grad, og det gælder både, når det kommer til politiet, men det gælder så altså også, når det kommer til sundhedsmyndighederne, og hvad de anbefaler.
Kristian Thulesen Dahl (DF), 2001-03-21:
om, at i Europa-Parlamentet, hvor vi i dag har 16 af 626 mandater, får vi fremover - altså når udvidelsen er en realitet - 13 af 732, og i Ministerrådet, hvor vi i dag har 3 ud af 87 stemmer, vil man fremover fra dansk side få 7 ud af 345.
Charlotte Antonsen (V), 2004-10-07:
Det, jeg interesserer mig for, er, at Socialdemokraterne alligevel mente, at Danmark skulle stemme imod den 2. oktober 2004, og 3 dage efter, den 5. oktober 2004, ændrer Socialdemokraterne deres holdning og siger: Nå ja, nu må vi hellere undlade at stemme.
Ole Stavad (S), 2004-10-28:
På samme måde er det selvfølgelig vigtigt, når vi ser på de store virksomheder, og når vi ser fusioner inden for Norden af virksomheder, der er hjemmehørende i enkelte nordiske lande, som går sammen og skaber en stor, stærk nordisk virksomhed, at de også oplever, at der er færrest mulig hindringer for at samarbejde og gå ind i sammenlægninger af den karakter, og at verden omkring os oplever Norden som ét område.
Mike Legarth (KF), 2013-11-26:
Bayerngas har i processen gjort opmærksom på, at man i forbindelse med den gamle aftale og de investeringer og de licenser, de allerede har, har foretaget investeringer, milliardbeløb, hvor overgangsordningen kun giver dem mulighed for at få fradrag og udnytte den overgangsordning i 2012 og 2013, mens man i 2014, 2015 og 2016 – altså når man betaler omkostninger for det, man har bestilt tidligere – ikke er omfattet af overgangsordningen, og det er rent faktisk 84 pct. af de investeringer, der er gjort.
Simon Kollerup (S), 2018-12-05:
Jeg kunne også spørge, om ministeren mener, at den pågældende styrelse skulle tage en dialog, altså en forudgående dialog, med interesserede lufthavne om, hvordan man netop sikrer en tilfredsstillende dokumentation af sikkerheden, og hvad det er for forhold, der skal beskrives, og lad os bare tage Thisted Lufthavn, som er casen her.
Kenneth Kristensen Berth (DF), 2017-12-01:
Nu tror jeg, at Jens Rohde nede i Europa-Parlamentet bliver glad, for nu kom den der proeuropæiske brandtale frem hos fru Zenia Stampe, og det skal fru Zenia Stampe da i og for sig have ros for, for jeg tror egentlig, at det bobler inde i hr. Jan E. Jørgensen for at sige noget af det samme, som fru Zenia Stampe siger, men det kan hr. Jan E. Jørgensen ikke rigtig få lov til, og sådan er det.
Karsten Nonbo (V), 2004-04-15:
Den kan foretages via helikopter, den kan foretages via police pilote, den kan foretages via stopurskontrol, og så kan man for den sags skyld vente med at stoppe bilisten, til han er kørt tør for benzin, holder hjemme i garagen eller er kørt ad motorvejsafkørslen, og det er ganske ufarligt.
Esben Lunde Larsen (V), 2017-05-18:
Der er kloaksystemer, hvor der er indbygget pumper, der i sig selv udgør en effektiv spærring for rotterne, og der er steder, hvor opsætningen af rottespærrer vil kræve lokal ombygning af kloaksystemet, hvilket vil være uforholdsmæssigt dyrt.
Morten Østergaard (RV), 2010-06-02:
Det, jeg frygter – og jeg vil bede statsministeren om at bringe mig ud af den frygt nu – er, at når man kommer med en 2020-plan, skubber man også sine økonomiske målsætninger og derfor ønsket om det klokkeklare løfte, at regeringen ikke løber fra målsætningen om at have strukturel balance i 2015, men at det ligger helt fast.
Flemming Hansen (KF), 2002-02-20:
Svaret til begge spørgerne er det samme: Når Banestyrelsens budget for de kommende år forhandles, vil projekterne for mit vedkommende have en høj prioritet, uden at jeg dog kan garantere noget. Jeg må dog også sige til begge spørgerne, at det her jo ikke er et problem af nyeste dato.
Bent Bøgsted (DF), 2005-04-05:
Hr. Bjarne Laustsen er forhåbentlig opmærksom på, at grunden til, at de ubrugte midler er der, jo er, at hr. Bjarne Laustsens kolleger rundtomkring i landet måske ikke gør så meget brug af den her udmærkede ordning, som de skulle gøre.
Jan E. Jørgensen (V), 2019-01-17:
Jeg kan ikke sige noget som helst fornuftigt om, at man har det her, som Enhedslisten kalder et rejsecirkus, hvor man har møder i Bruxelles 3 uger, og så flytter man lige hele butikken til Strasbourg, hvor man mødes 1 uge, og så rykker man tilbage til Bruxelles.
Astrid Krag (S), 2020-04-29:
Derfor bliver vi nødt til at være i stand til også at kigge på andre ting, for høje huslejeomkostninger, udgifter til istandsættelse og vedligehold kan også være måder at trække penge ud af tilbuddet på, eller unaturligt høje direktørlønninger eller honorarer til bestyrelsesmedlemmer.
Kristian Thulesen Dahl (DF), 2002-12-06:
Så jeg må opfordre hr. Holger K. Nielsen til at komme i et lidt bedre humør - det ville sikkert også smitte af på resten af SF's folketingsgruppe, det ville da være herligt - og så komme i arbejdstøjet i stedet for at sidde der og klynke på den måde, som jeg synes hr. Holger K. Nielsen gør. For resultatlisten er der, og vi er glade for det, vi har lavet, men vi mener vi skal længere.
Susie Jessen (DD), 2025-04-22:
Da Venstre for nylig var ude at sige, at Venstre vil forbyde bederum på universiteter, var Moderaternes udlændingeordfører, hr. Mohammad Rona, også citeret i artiklen, og hans argument for, at Moderaterne ikke vil stemme for et forbud mod bederum, er, at man mener, at det skal være op til uddannelsesstederne selv at tage de her beslutninger.
Pia Adelsteen (DF), 2013-05-30:
Så er der § 27, stk. 2, som handler om at fjerne aktindsigt i dokumenter, der udarbejdes og udveksles mellem ministre og folketingsmedlemmer i forbindelse med sager om lovgivning eller anden tilsvarende politisk proces, og den bør efter Dansk Folkepartis opfattelse også fjernes fra lovforslaget.
Mohammad Rona (M), 2023-11-23:
Lovforslaget indeholder derudover bl.a. også et tiltag om at nedsætte tærsklen for, hvornår virksomheder skal indberette modtaget statsstøtte, fra 500.000 euro til 100.000 euro for støtteordninger i en række energi- og miljøafgiftslove og investorfradragsloven.
Keld Albrechtsen (EL), 2002-10-23:
Vil det ikke være det enkleste og rigtigste og også lidt i overensstemmelse med, hvad statsministeren mente, dengang han var oppositionspolitiker, at vi simpelt hen sagde: Det har vist sig, at den ordning ikke duer, den passer ikke under danske forhold, lad os afskaffe den?
Kirsten Normann Andersen (SF), 2023-04-27:
Altså, jeg er i gang med at behandle et beslutningsforslag fra Dansk Folkeparti, der handler om automatisk erhvervelse af dansk statsborgerskab og erhvervelse af statsborgerskab som biperson, altså at også børn, der er født i Danmark, og har forældre, som har fået dansk statsborgerskab, også kan få det.
Jeppe Kofod (S), 2001-04-26:
Solidariteten har for os altid været grænseoverskridende, og vi har måske mere end nogen sinde tidligere brug for hinanden i en stadig mere globaliseret verden. Den danske højrefløj, Venstre, De Konservative og Dansk Folkepartis tilbud til de fattige i udviklingslandene er en nedskæring af bistanden, et meget ringe tilbud, må man sige.
Flemming Møller Mortensen (S), 2016-05-03:
Jo, fordi patienter, borgere, men også alle dem, der arbejder på sundhedsområdet har behov for at vide, at der bliver fulgt op på tingene, at der bliver holdt øje med tingene, og naturligvis også, at der bliver udstukket de nødvendige sanktioner, hvis noget ikke er foregået, som det burde foregå.
Theresa Scavenius (ALT), 2023-05-03:
I forhold til forligsbrud, så handler det jo igen om, at der ligger en politisk aftale med nogle klare målsætninger, og så er spørgsmålet, hvilke virkemidler man bruger til at få implementeret de her målsætninger – skal man bruge en KL-model, eller skal man bruge markedsmodellen?
Flemming Oppfeldt (V), 2003-05-13:
Men isbryderordningen, som blev lavet i 1994-95, var udformet på den måde, at så længe der var penge i den pulje, var det virksomheden, der bestemte, om man ville søge, og når man søgte, var der ikke nogen andre, der kunne stoppe virksomheden.
Joachim B. Olsen (LA), 2018-11-07:
Vi har jo f.eks. set det i forbindelse med de forhandlinger, vi har haft om at øge adgangen af udenlandsk arbejdskraft til Danmark, hvor lønninger på under 400.000 kr., altså langt over mindstelønningerne aftalt af arbejdsmarkedets parter, også bliver kaldt for social dumping.
Jørgen Arbo-Bæhr (EL), 2006-05-04:
Det er derfor, at det er vigtigt, at den består, og at den består på en måde, så vi sikrer, at vi fortsat på så mange områder som muligt kan have et samspil mellem lovgivning, fagbevægelse og de myndigheder, som skal kontrollere og forsvare folk mod løntrykkeri.
Morten Østergaard (RV), 2005-11-25:
Det eneste sted, der tales om husleje, er sådan set i det afsnit, der handler om beskæftigelse, altså, at man specifikt i ghettoområderne kunne indføre økonomiske incitamenter, f.eks. huslejenedsættelser eller særlige beskæftigelsesfradrag.
Morten Homann (SF), 2002-04-16:
Vi hæfter os også ved, at der, så vidt vi kan vurdere det, ikke sker nogen forringelser for lejerne, men man kan dog godt spørge sig selv: Hvis der sker en økonomisk forbedring for ejerne af udlejningsejendommene, hvorfor skal den økonomiske forbedring så ikke nødvendigvis også vise sig i form af lavere huslejer?
Anne Grete Holmsgaard (SF), 2003-02-18:
Nu er det imidlertid sådan, at om en struktur for det rådgivende forskningssystem og det bevilgende forskningssystem, altså dem, som behandler alle forskningsbevillinger, der ikke er en del af institutionernes basisbevilling, virkelig bliver vellykket, viser sig jo først, når den kommer i funktion.
Villy Søvndal (SF), 2005-06-15:
Synes hr. Messerschmidt ikke, det er et problem i en verden, hvor nogle lande hævder, de kæmper for demokrati, for menneskerettigheder osv., at vi har et land ikke så forfærdelig langt herfra, hvor der er skudt 1.500 uskyldige mennesker ved en demonstration?
Knud Erik Kirkegaard (KF), 1998-12-02:
Der er givetvis også et behov for fleksibilitet imellem de forskellige ungdomsuddannelser, men her vil jeg godt, ganske på linje med Venstres ordfører, understrege, at der skal være tale om ungdomsuddannelser med hver deres identitet, med hver deres faglige udgangspunkt byggende på de traditioner, der er i det danske uddannelsessystem.
Jette Gottlieb (EL), 2020-06-23:
Så selv hvis man er kommet i en situation, hvor man er blevet arbejdsløs, har det ikke altid været nemt at bruge den tid til at uddanne sig, og det skyldes bl.a. et regelsæt, som har været italesat meget kraftigt i højre side af salen, altså at man altid skulle bruge den korteste vej til arbejde.
Karina Adsbøl (DD), 2024-12-17:
Det her er så vigtigt et område, og så bliver vi da nødt til at være lydhøre og afvente – det er 2 måneder, det drejer sig om – at vi eventuelt kunne komme igennem med det her på en ordentlig måde, frem for at det bare skal køres igennem, uden at vi får de svar, vi ønsker.
Claus Kvist Hansen (DF), 2018-04-05:
Men det forhold, at mennesker tilsyneladende udsættes for systematisk fængsling, efterfølgende lægevidenskabelige undersøgelser fulgt op af henrettelse for til sidst at blive skåret op og få udtaget organer, som sælges til højestbydende, er simpelt hen så ubegribeligt, at jeg i sandhed mangler ord.
Aage Frandsen (SF), 2000-11-09:
Da Folketinget helt tilbage i 1997 besluttede at forhøje emballageafgiften, havde det helt tydeligt nogle negative virkninger i forhold til, at afgiften blev forhøjet, og der var sådan nogle grænseområder mellem forskellige typer af emballage, hvor man kunne sige: Hvorfor var dét omfattet, og hvorfor var noget andet ikke omfattet? Det er jo derfor, der skete nogle ændringer i 1998 med henblik på at gøre det mere stringent, gøre det mere rimeligt, i forhold til de forskellige former for emballage.
Kristian Thulesen Dahl (DF), 2006-10-05:
Jeg har den opfattelse, at det ville vi aldrig få igennem med radikal opbakning, fordi De Radikale vil sige, at det kommunale selvstyre er bundet i, at man laver aftaler på vegne af alle kommuner under et, og når staten giver en kompensation til kommunerne for et eller andet, så bliver det fordelt efter det her såkaldte bloktilskudsprincip.
Bjarne Laustsen (S), 2003-05-22:
Hvis det er tilfældet, så må Det Konservative Folkeparti jo være i den situation, at man kun tilgodeser de arbejdsgivere, der ikke vil være med, de uorganiserede, de, der lader hånt om arbejdsmiljøet og udelukkende går efter den laveste fællesnævner i stedet for at få et godt arbejdsmiljø.
Pia Christmas-Møller (UFG), 2008-04-29:
Jeg forstår ordførerens indlæg sådan, at hvis det fuldstændig utænkelige skulle ske, nemlig at forslaget viser sig ikke at have nogen som helst af de effekter, man i dag efterlyser og ønsker med forslaget, så vil man stille krav i forligskredsen om, at tingene bliver genforhandlet, også før de 5 år er gået.
Svend Auken (S), 2000-05-09:
Det er altså ren og skær et forslag, der har til hensigt at sinke fremskridt på det miljømæssige område, og derfor vil jeg kun give hr. Schmidt det råd, at hvis han er interesseret i en seriøs udvidelse af bæredygtighedsbegrebet til at dække hele vores lovgivningsområde, alle de initiativer, vi har herhjemme, så tror jeg, han vil finde stor lydhørhed i hele Folketinget, i hvert fald uden for Venstres gruppe.
Bent Bøgsted (DF), 2013-05-30:
Og der kan jeg i hvert fald huske, at jeg i forbindelse med behandlingen af eksklusivaftalerne sagde, at man kunne komme i den situation, at ansatte i en virksomhed var med i forskellige fagforeninger, så man kunne risikere, at der egentlig skulle til at forhandles flere overenskomster på plads, altså fordi man kunne komme i den situation, at ikke alle kunne få de samme goder, fordi de ikke var med i en fagforening.
Peter Skaarup (DF), 2005-04-21:
Det var ordførerens bemærkninger om, at vi skulle møde Hizb-ut-Tahrir med humor, der egentlig harmede mig, for jeg tror ikke, at det er den opfattelse, som f.eks. de forældre, mødre, der modtager henvendelser om, hvad der foregår i skolerne ude på Vestegnen, har; jeg tror ikke, at man møder det med humor, når man oplever, at f.eks. piger bliver terroriseret af medlemmer af Hizb-ut-Tahrir og bliver set ned på, fordi de ikke går med tørklæde.
Kristian Thulesen Dahl (DF), 2013-01-17:
Det, der er problemet, når andre kommer til Danmark, er, at det, vi meget tit ser, desværre er, at det er folk, som enten byder sig helt ned på overenskomstniveau, selv om man måske har forhandlet sig frem til, at lønnen normalt er højere, eller måske endda underbyder sig og måske også deltager på det illegale arbejdsmarked.
Søren Søndergaard (EL), 2002-04-05:
Ifølge pressen diskuterede Bush og Putin på topmødet i november 2001 at nedskære antallet af sprænghoveder på de amerikanske atommissiler med to tredjedele til 1.700-2.200 over den næste 10-års-periode, og det blev jo præsenteret, som om USA havde tænkt sig at destruere disse sprænghoveder.